એનસીબીના અધિકારીઓ નાઇજિરિયન યુવકની ધરપકડ કરીને તેને એનસીબીની કચેરીએ લાવ્યા હતા, જ્યાં તેની આકરી પૂછપરછ શરૂ કરી હતી. પૂછપરછમાં નાઇજિરિયન યુવકનું નામ જોન બિલિયન હોવાનું સામે આવ્યું હતું. એનસીબીના ડાયરેક્ટર હરિઓમ ગાંધીએ જણાવ્યું છે કે જોન બિલિયન પાસેથી મળી આવેલા શંકાસ્પદ નશીલા પાઉડરનું એફએસએલની ટીમે પરીક્ષણ કરતાં કોકેન અને એમ્ફેટામાઇન ડ્રગ્સ હોવાનું સામે આવ્યું હતું. વધુમાં તેમને જણાવ્યું છે કે જોન પાસેથી મળી આવેલા ડ્રગ્સની ઇન્ટરનેશનલ વેલ્યુ 6 કરોડ રૂપિયા થાય છે. દર અઠવાડિયે જોન દિલ્હીથી કરોડો રૂપિયાનું કોકેન તેમજ એમ્ફેટામાઇન લઇને અમદાવાદ આવતો હતો અને અમદાવાદ કાલુપુર રેલવે સ્ટેશનથી ટિકિટ કઢાવીને મુંબઇ ડ્રગ્સની ડિલિવરી આપવા માટે જતો હતો.